Frú Valborg Einarsson , ekkja próf. Sigfúsar Einarssonar dómkirkjuorganleikara og tónskalds , andaðist i Reykjavik 24. júlí síðastl . Valborg Inger Elisabeth var dönsk að ætt , og var faðir hennar Alfred Hellemann , verkfræðingur . Hún var fædd í Frederikshavn 2. maí 1883 . Snemma komu í ljós miklir tónlistarhæfileikar hjá henni og lærði hún píanóleik á barnsaldri . – Framhaldsnám í píanóleik stundaði hún hjá Albert Orth , sem var kennari við kgl. tónlistarháskólann i Kauph . og organisti við Heilagsanda kirkjuna , en hann hafði numið hjá hinum fræga norska píanóleikara Edmund Neupert . Söngnám stundaði hún hjá Sophie Keller , en faðir hennar var tónskáldið Henrik Rung . Arið 1906 giftist hún Sigfúsi Einarssyni . Höfðu þau þá farið í tónleikaferð um Noreg og fengið góða dóma . Einnig höfðu þau haldið tónleika víðsvegar hér á landi . Eftir að þau settust að í Reykjavík kenndi hún bæði söng og píanóleik og kom einnig oft fram á tónleikum bæði sem einsóngvari og pianóleikari , lék hún t . d. undir hjá mörgum listamönnum íslenzkum og erlendum , sem hér voru á ferð , og þótti mjög snjall undirleikari . Var hún því um langt árabil í hópi þeirra , sem settu svip á tónlistarlíf höfuðborgarinnar . Frú Valborg missti mann sinn 10. mai 1939 . Síðustu árin bjó hún í Kaupmannahöfn , en börn hennar eru búsett í Danmörku , Elsa söngkona í Kaupmh . en Einar fiðluleikari í Árósum . Minningargrein . Organistablaðið . 1. nóvember 1969 , bls. 4 . Enn er þá ónefnd ein kona sem átti eftir að verða atkvæðamikil í íslensku tónlistarlffi , bæði sem söngkona og píanóleikari , þótt ekki væri hún íslendingur að ætterni . Þetta var Valborg , fædd Hellemann , sem varð kona Sigfúsar Einarssonar og var eftir það nefnd frú Valborg Einarsson . Hún var fædd í Kaupmannahöfn , dóttir Alfreds Hellemanns verkfræðings . Hún kemur fyrst fram á tónleikum í Reykjavík , svo að séð verði 1904 , en sest hér að ásamt Sigfúsi 1906 , og er eftir það mjög virk í tónlistarlífinu . Eftir andlát Sigfúsar 1939 fluttist frú Valborg aftur til Danmerkur . Börn þeirra Sigúsar voru Einar fiðluleikari , sem lengst var konsertmeistari í Árósum og Elsa Sigfúss söngkona . Íslenzkar konur í tónlist . Jón Þórarinsson . Lesbók Morgunblaðsins 24. desember 1986 , bls. 4 .